ai4bharat/Pralekha huggingface dataset:
সংস্কৃতিমন্ত্রক
বিশ্ববরেণ্য শিল্পী যামিনী রায়কে অনলাইন প্রদর্শনীর মাধ্যমে রাষ্ট্রীয় আধুনিক কলা সংগ্রহালয়ের শ্রদ্ধার্ঘ্য
অনলাইনে শিল্পীর ২১৫টির মধ্যে ২০৩টি শিল্পসৃষ্টির স্থায়ী প্রদর্শনের ব্যবস্থা করল এনজিএমএ
নতুন দিল্লি, ৩ মে, ২০২০
রাষ্ট্রীয় আধুনিক কলা সংগ্রহালয় , বিশ্ববরেণ্য শিল্পী যামিনী রায়ের ১৩৩ তম জন্মজয়ন্তীতে শিল্পীর চিত্র গুলির অনলাইন প্রদর্শনীর মাধ্যমে তাঁকে শ্রদ্ধা জানাচ্ছে।  এই লিঙ্কে ক্লিক করে যামিনী রায়ের শিল্পসৃষ্টিগুলি দেখা যাবে। এখানে ৯টি ভাগ রয়েছে। এগুলি হল – পশু ও পাখি, লিপিবিদ্যা ও নক্সা, পৌরাণিক মহাকাব্য ও জনজাতি, কৃষ্ণলীলা, যীশুর জীবন, মা ও শিশু, প্রকৃতি ও প্রাকৃতিক দৃশ্য, সাঁওতাল, গ্রামীণ জীবন ও নারী। এনজিএমএ-এর সংগ্রহে থাকা যামিনী রায়ের ২১৫টি শিল্পকর্মের মধ্যে ২০৩টি এই পোর্টালের মাধ্যমে দেখা যাবে। ভারতে প্রথমবার এই শিল্পীর সৃজনশীল কাজগুলি অনলাইনে শিল্পানুরাগীরা দেখতে পাবেন।
নোভেল করোনা ভাইরাস  মহামারীর কারণে কেন্দ্রীয় স্বাস্থ্য ও পরিবার কল্যাণ মন্ত্রক, সমস্ত সংগ্রহশালা এবং পাঠাগারগুলিতে দর্শকদের প্রবেশ নিষিদ্ধ করেছে। তাই এনজিএমএ-এর মহানির্দেশক, শ্রী অদ্বৈত গড়নায়ক, জানিয়েছেন, অনলাইনের মাধ্যমে দর্শকরা যামিনী রায়ের জীবন ও শিল্পকর্ম সম্পর্কে ধারণা পাবেন। এনজিএমএ-এর তথ্য প্রযুক্তি শাখা, এই অনলাইন প্রদর্শনের আয়োজন করেছে।
যামিনী রায়, বিংশ শতাব্দীর বিশ্ববরেণ্য একজন চিত্রশিল্পী। ১৯২০ সাল থেকে তিনি, তাঁর চিত্রকর্মে নানারকম পরীক্ষা – নিরীক্ষার কাজ শুরু করেন। তাঁর সময়ের প্রচলিত শিল্পধারা থেকে বেরিয়ে এসে ছয় দশক ধরে শ্রী রায় শিল্পকলার নতুন নতুন দিক নিয়ে কাজ করেছেন। বৃটিশ অ্যাকাডেমিক রীতিতে আঁকা শিখলেও যামিনী রায়, একজন দক্ষ পোর্টেট শিল্পী হিসেবে পরিচিত হয়ে ওঠেন। কলকাতার গর্ভমেন্ট আর্ট স্কুল থেকে ১৯১৬ সালে তিনি পাশ করেন। বিংশ শতাব্দীর প্রথন তিনটি দশকে বাংলার সংস্কৃতিক ক্ষেত্রে বিরাট পরিবর্তন নজরে আসে। জাতীয়তাবাদী ভাবধারা, সাহিত্য ও শিল্পকর্মে ছাপ ফেলে। অবনীন্দ্রনাথ ঠাকুরের ‘দ্য বেঙ্গল স্কুল’ এবং নন্দলাল বসুর প্রতিষ্ঠিত শান্তিনিকেতনের কলাভবন, ইউরোপীয় অঙ্কন শৈলীকে বর্জন করে। তাঁরা তেল রং-এর ব্যবহার শুরু করেন। যামিনী রায়-ও ১৯২০ সালের আগে যে শিক্ষাধারায় প্রশিক্ষিত হয়েছিলেন, তাকে সচেতনভাবে বর্জন করেন এবং তাঁর অন্তরাত্মার আহ্বানে সাড়া দিয়ে পূর্ব এশিয়ার লিপিবিদ্যা, মন্দিরের টেরাকোটার কাজ, বিভিন্ন লোকগাঁথা, গ্রামীণ মহিলা ও আদিবাসীদের জীবন থেকে তাঁর কল্পনার রসদ খুঁজে পেয়েছিলেন। তিনি গ্রামীণ জীবনের লোকগাঁথাকে তার কাজের মধ্যে ফুটিয়ে তোলেন। তাঁর ‘মহিলা’ চিত্রকর্মটিতে আমরা দেখতে পাই, রক্তিম পশ্চাদপটে কালো, পুরু অঙ্কন শৈলীর মাধ্যমে এক নারীর অবয়ব। ভাস্কর্যের এই সরলীকরণ থেকে গঠনগত একটি ধারণা তাঁর চিত্রকর্মে ফুটে উঠেছে।
১৯২৪ সাল থেকে যামিনী রায়, তাঁর শিল্পকর্মে নতুন একটি ধারার প্রচলন করেন। সহজ, সরলভাবে এই সময় তাঁর আঁকাগুলিতে আমরা সাদা, হালকা বাদামী এবং কালো রং-এর ব্যবহার দেখতে পাই। কোথাও কোথাও পশ্চাদপটটিতে একটি অথবা দুটি রং-এর ব্যবহারের মধ্যে তিনি তাঁর শিল্পকর্মকে সীমাবদ্ধ করে রেখেছেন। তাঁর মা ও শিশুর চেহারা, বাউল শিল্পী, পলায়নরত হরিণ, অথবা হামাগুড়ি দেওয়া শিশুর ছবিতে আমরা তাঁর সুনিপুণ তুলির ব্যবহারের সঙ্গে সঙ্গে লিপিবিদ্যার দক্ষতার প্রমাণ পাই।
(CG/CB/SFS
স্বাস্থ্যওপরিবারকল্যাণমন্ত্রক
নোভেল করোনা ভাইরাসের ওপর পর্যালোচনা বৈঠক করলেন ক্যাবিনেট সচিব
নতুন পর্যটন সংক্রান্ত পরামর্শ ঘোষিত; পর্যটকদের চীনে যেতে নিষেধ করা হয়েছে; চীন থেকে ফিরলে তাঁদের আলাদা করে পর্যবেক্ষণে রাখা হবে
নয়াদিল্লি, ০৩ ফেব্রুয়ারি, ২০২০
ক্যাবিনেট সচিব আজ নতুন দিল্লিতে করোনা ভাইরাস সংক্রমণ মোকাবিলায় কি কি প্রস্তুতি নেওয়া হয়েছে, তা খতিয়ে দেখতে একটি পর্যালোচনা বৈঠক করেন। বৈঠকে স্বাস্থ্য ও পরিবার কল্যাণ, বিদেশ, স্বরাষ্ট্র, অসামরিক বিমান চলাচল, স্বাস্থ্য গবেষণা দপ্তরের সচিবরা ছাড়াও আইটিবিপি, এএফএমএস এবং এনডিএমএ – এর প্রতিনিধিরাও উপস্থিত ছিলেন। ক্যাবিনেট সচিবের এটি ষষ্ঠ পর্যালোচনা বৈঠক।
এদিকে, চীনে ভ্রমণ সংক্রান্ত বিষয়ে একটি নতুন নির্দেশিকা জারি করা হয়েছে। এই নির্দেশিকায় সকলকে চীন ভ্রমণ থেকে বিরত থাকতে বলা হয়েছে। যাঁরা চীন থেকে ফিরে আসছেন, তাঁদের কোয়ারানটাইন অর্থাৎ আলাদা করে পর্যবেক্ষণে রাখা হবে। পাশাপাশি, ১৫ই জানুয়ারি থেকে আজ পর্যন্ত যাঁরা চীন সফর করেছেন, তাঁদের সকলকে আলাদাভাবে পর্যবেক্ষণে রাখা হবে।
এদিকে, এখনও পর্যন্ত ৪৪৫টি উড়ানের ৫৮,৬৫৮ জন যাত্রীকে পরীক্ষা করা হয়েছে। এদের মধ্যে ১৪২ জন পর্যটকের দেহে সংক্রমণের লক্ষণ থাকতে পারে, এই আশঙ্কায় আইডিএসপি তাঁদের আলাদাভাবে রেখেছে। ১৩০টি নমুনা পরীক্ষা করা হয়েছে, যার মধ্যে ১২৮টিতে কোনও সংক্রমণের চিহ্ন পাওয়া যায়নি। যে দুজনের দেহের নমুনায় এই ভাইরাসের পাওয়া গেছে, তাঁরা কেরলের বাসিন্দা। ঐ দুজনকে পর্যবেক্ষণে রাখা হয়েছে এবং তাঁরা শারীরিকভাবে স্থিতিশীল।
দ্বিতীয় পর্যায়ে উহান থেকে ৭ জন মালদ্বীপের নাগরিক সহ মোট ৩৩০ জন যাত্রী ভারতে এসে পৌঁছেছেন। এদের মধ্যে ৩০০ জন আইটিবিপি-র চাওলা শিবিরে রয়েছেন এবং বাকিরা আছেন মানেসরে। এদের নিরন্তর পর্যবেক্ষণে রাখা হয়েছে।
CG/CB/SB
(Visitor Counter : 134
তথ্যওসম্প্রচারমন্ত্রক
প্রসার ভারতী স্পষ্ট করে জানিয়েছে কোনও রাজ্যের কোনও জায়গায় আকাশবাণীর কোনও কেন্দ্র বন্ধ হবে না
নয়াদিল্লি, ১৩ জানুয়ারি, ২০২১
প্রসার ভারতী আজ স্পষ্ট করে জানিয়েছে কোনও রাজ্যের কোনও জায়গায় আকাশবাণীর কোনও কেন্দ্র বন্ধ হবে না।
ভারতের বিভিন্ন প্রান্তে নানা সংবাদমাধ্যমে আকাশবাণীর কিছু কেন্দ্র বন্ধ করে দেওয়া হবে এ সংক্রান্ত অসত্য সংবাদের বিষয়ে উদ্বেগ প্রকাশ করে প্রসার ভারতী স্পষ্ট ভাষায় জানিয়েছে যে এই প্রতিবেদন ভিত্তিহীন এবং তথ্যগতভাবে অসত্য।
প্রসার ভারতী আরও জানিয়েছে, কোনও রাজ্য বা কেন্দ্রশাসিত অঞ্চলে আকাশবাণীর কোনও কেন্দ্রের অবনমন করা অথবা কেন্দ্রের চরিত্র বদল করা হবে না। আকাশবাণীর সমস্ত কেন্দ্র থেকে আঞ্চলিক অনুষ্ঠানগুলি স্থানীয় ভাষা, সামাজিক, সাংস্কৃতিক ও জনবিন্যাসের বৈচিত্র্য অনুযায়ী সম্প্রচারিত হবে, যার মাধ্যমে স্থানীয় স্তরের মেধাকে বিকশিত করা হবে।
প্রসার ভারতী আরও জানিয়েছে, আকাশবাণীর সম্প্রচারকে শক্তিশালী করতে নানা উদ্যোগ নেওয়া হয়েছে। ২০২০-২১ সালে ইতিমধ্যেই বেশ কিছু গুরুত্বপূর্ণ প্রকল্প বাস্তবায়িত হওয়ার জন্য প্রস্তুত হয়েছে, যার মাধ্যমে ভারত জুড়ে শত শত নতুন এফএম রেডিও ট্রান্সমিটারের সাহায্যে আকাশবাণীর অনুষ্ঠান আরও ব্যাপকভাবে ছড়িয়ে দেওয়া হবে।
আকাশবাণী বর্তমানে কয়েকশ' কেন্দ্রের মাধ্যমে অনুষ্ঠান প্রচার করে থাকে । বিশ্বের সর্ববৃহৎ জনপরিষেবা সংস্থাটির কয়েকশ' ট্রান্সমিটারও রয়েছে౼ যেগুলির সাহায্যে এফএম, মিডিয়াম ওয়েভ, শর্ট ওয়েভের মতো টেরেস্ট্রিয়াল অ্যানালগ রেডিও, কৃত্রিম উপগ্রহের সাহায্যে দূরদর্শন ফ্রি ডিশ ডিটিএইচ-এর মাধ্যমে আকাশবাণীরও অনুষ্ঠান সম্প্রচার এবং নিউজ অন এআইআর অ্যাপ যেটি আইওএস বা অ্যান্ড্রয়েডের মাধ্যমে অনুষ্ঠান প্রচার করতে সাহায্য করে।
দূরদর্শন ফ্রি ডিশ ডিটিএইচ পরিষেবায় স্থানীয় এবং আঞ্চলিক আকাশবাণীর কেন্দ্রগুলি সহ ৪৮টি কৃত্রিম উপগ্রহ চ্যানেলের মাধ্যমে দেশজুড়ে আকাশবাণীর অনুষ্ঠান শোনা যায়।
এছাড়াও, নিউজ অন এআইআর অ্যাপের মাধ্যমে প্রায় ২০০টি সরাসরি রেডিও সম্প্রচারের স্ট্রিমিং, প্রসার ভারতীর 'ভোকাল ফর লোকাল' কর্মসূচির আওতায় নতুন আন্তর্জাতিক সম্প্রচারের সাহায্যে বিশ্বজুড়ে ২৫ লক্ষ শ্রোতার কাছে অনুষ্ঠান পৌঁছে দেওয়া হচ্ছে। ২০২০ সালে ৩০ কোটি অনুষ্ঠান বিশ্বের নানা প্রান্তের মানুষ শুনেছেন।
প্রসার ভারতী দেশে ডিজিটাল টেরেস্ট্রিয়াল রেডিও ব্যবস্থা শুরু করতে চলেছে। এছাড়াও, বেশ কিছু শহরে এবং অঞ্চলে পরীক্ষামূলকভাবে ডিজিটাল ডিআরএম প্রযুক্তি ব্যবহার করে অনুষ্ঠান সম্প্রচারিত হচ্ছে। এইসব কেন্দ্রের শ্রোতারা ডিজিটাল রেডিও-র ক্ষমতা একটিমাত্র রেডিও ফ্রিকোয়েন্সির মাধ্যমে বুঝতে পারছেন। পাশাপাশি, আকাশবাণীর বিশেষ ডিজিটাল রেডিও পরিষেবার সাহায্যে ডিআরএম প্রচার তরঙ্গে আকাশবাণীর সংবাদ ও সাময়িক অনুষ্ঠান সারাদিন শোনার ব্যবস্থা করা হয়েছে। আঞ্চলিক এবং স্থানীয় বেতার পরিষেবা ও বিভিন্ন খেলাধূলার অনুষ্ঠান ছাড়াও শাস্ত্রীয় সঙ্গীতের জন্য 'আকাশবাণী রাগম' কেন্দ্র ২৪ ঘন্টা অনুষ্ঠান প্রচার করছে।
প্রসার ভারতীয় এফএম প্রচারের জন্য ডিজিটাল প্রযুক্তি ব্যবহারের চূড়ান্ত পর্যায়ে রয়েছে। সব ঠিক থাকলে খুব শীঘ্রই দেশে ডিজিটাল এফএম রেডিও পরিষেবা শুরু হবে।
পরিবেশওঅরণ্যমন্ত্রক
বায়ু দূষণ হ্রাস করতে সরকারের বিভিন্ন উদ্যোগ
নয়াদিল্লি, ২২ নভেম্বর, ২০১৯
দেশে বায়ু দূষণের মাত্রা হ্রাস করার লক্ষ্যে সরকার বিভিন্ন উদ্যোগ গ্রহণ করেছে। দীর্ঘমেয়াদী, নির্দিষ্ট সময়ের মধ্যে এই সমস্যা প্রতিহত করতে কেন্দ্র ‘দূষণ নিয়ন্ত্রণ’ কর্মসূচির আওতায় জাতীয় স্বচ্ছ বায়ু প্রকল্প চালু করেছে। এর আওতায় সুসংহত পদ্ধতিতে ২০২৪ সালের মধ্যে পিএম-১০ এবং পিএম-২.৫ – এর ঘনত্ব ২০ – ৩০ শতাংশ কমানোর লক্ষ্যমাত্রা ধার্য করা হয়েছে। এই ঘনত্ব ২০১৭ সালের বায়ুর মানের ভিত্তির ওপর নির্ধারিত। গাঙ্গেয় সমভূমি এলাকা-সহ বিভিন্ন জায়গার ১০২টি শহরকে চিহ্নিত করা হয়েছে, যেখানে বিশ্ব স্বাস্থ্য সংস্থার ২০১৪/২০১৮-র প্রতিবেদন অনুযায়ী বায়ুর মান নির্ধারণ সংক্রান্ত নজরদারি হয় না।
২০১৮ সালে দিল্লি ও জাতীয় রাজধানী অঞ্চলে বায়ু দূষণ প্রতিরোধ, নিয়ন্ত্রণ ও হ্রাসের লক্ষ্যে সুসংহত কর্মসূচি কেন্দ্র গ্রহণ করেছে। সাধারণ মানুষের মধ্যে সচেতনতা বৃদ্ধির লক্ষ্যে নানা উদ্যোগ নেওয়া হয়েছে। ‘সমীর’ অ্যাপের সূচনা এর মধ্যে উল্লেখযোগ্য। জনগণ এই অ্যাপের মাধ্যমে বায়ু দূষণ সংক্রান্ত নানা অভিযোগ নথিভুক্ত করতে পারেন। একটি কেন্দ্রীয় প্রতিষ্ঠানে বাতাদের গুণমানের তথ্য সংগ্রহ করে তা সংশ্লিষ্ট সকলের কাছে পাঠানো হচ্ছে। জনগণ বাতাসের গুণমান সংক্রান্ত তথ্য ট্যুইটার, ফেসবুক-সহ একটি দায়বদ্ধ সংবাদ ব্যবস্থাপনার মাধ্যমে জানাতে পারছেন। পরিবেশ রক্ষায় জনসাধারণের অংশগ্রহণ নিশ্চিত করতে ও সমাজের সকল স্তরের মানুষের মধ্যে পরিবেশ সংক্রান্ত সচেতনতা গড়ে তুলতে পরিবেশ, বন ও জলবায়ু পরিবর্তন মন্ত্রক বিভিন্ন প্রশিক্ষণ কর্মসূচি শুরু করেছে। ১ লক্ষ স্কুলে ‘ন্যাশনাল গ্রিন কর্পস’ কর্মসূচির আওতায় ইকো ক্লাব গড়ে তোলা হয়েছে, যেখানে ৩০ লক্ষ ছাত্রছাত্রী পরিবেশ সংরক্ষণের নানা কর্মসূচিতে সক্রিয়ভাবে অংশগ্রহণ করছে। লোকসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় পরিবেশ, বন ও জলবায়ু পরিবর্তন দপ্তরের প্রতিমন্ত্রী শ্রী বাবুল সুপ্রিয়।
SSS/CB/SB
(Visitor Counter : 1700
প্রধানমন্ত্রীরদপ্তর
দেওঘরের সংসঙ্গ আশ্রমের আচার্যদেব অশোক রঞ্জন চক্রবর্তীর প্রয়াণে প্রধানমন্ত্রীর শোক প্রকাশ
নয়াদিল্লি, ১৬ ডিসেম্বর, ২০২১
প্রধানমন্ত্রী শ্রী নরেন্দ্র মোদী দেওঘরের সংসঙ্গ আশ্রমের আচার্যদেব অশোক রঞ্জন চক্রবর্তীর প্রয়াণে গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন, “দেওঘরের সৎসঙ্গ আশ্রমের আচার্যদেব অশোক রঞ্জন চক্রবর্তী সমাজে তাঁর নিঃস্বার্থ সেবার জন্য চিরস্মরণীয় হয়ে থাকবেন। তিনি শিক্ষা, স্বাস্থ্য, সামাজিক ন্যায় ও ক্ষমতায়নের জন্য কাজ করে গেছেন। শোকের এই সময়ে তাঁর সমস্ত ভক্তকে আমি সমবেদনা জানাই। ওঁ শান্তি”।
CG/CB/SB
(
উপ-রাষ্ট্রপতিরসচিবালয়
শাসক এবং বিরোধী দলগুল রাজ্যসভার শীতকালীন অধিবেশনকে গঠনমূলক করে তোলার জন্য সহযোগিতার আশ্বাস দিয়েছে, সব দলের জন্য সমতার ভিত্তিতে সময় বন্টনের দাবি
রাজ্যসভার চেয়ারম্যান রাজনৈতিক নেতৃবৃন্দের কাছে যথাযথভাবে অধিবেশন চালাতে তাঁকে সহায়তা এবং পরামর্শদানের আহ্বান জানিয়েছেন
নয়াদিল্লি, ১০ ডিসেম্বর, ২০১৮
রাজ্যসভায় শাসক এবং বিরোধীদলগুলি উপরাষ্ট্রপতি তথা উচ্চকক্ষের চেয়ারম্যান শ্রী এম ভেঙ্কাইয়া নাইডুকে শীতকালীন অধিবেশন গঠনমূলক করে তোলার ক্ষেত্রে পূর্ণ সহযোগিতার আশ্বাস দিয়েছেন। আগামীকালই শুরু হচ্ছে এই অধিবেশন। রাজ্যসভার নেতা শ্রী অরুন জেটলি এবং বিরোধী দলনেতা শ্রী গুলামনবি আজাদ আজ রাজ্যসভায় চেয়ারম্যান শ্রী এম ভেঙ্কাইয়া নাইডুর ডাকা সর্বদলীয় বৈঠকে এবারের শীতকালীন অধিবেশনকে অর্থবহ এবং গঠনমূলক করে তোলার বিষয়ে তাঁদের আগ্রহের কথা জানিয়েছেন। তাঁরা উভয়েই সরকারের আইন প্রস্তাব এবং বিরোধীদের তোলা বিভিন্ন ইস্যু নিয়ে আলোচনার জন্য সমতার ভিত্তিতে সময় বন্টনের আহ্বান জানিয়েছেন।
বৈঠকের প্রারম্ভিক বক্তব্যে শ্রী ভেঙ্কাইয়া নাইডু এবারে শীতকালীন অধিবেশনকে গঠনমূলক করে তোলার জন্য সংশ্লিষ্ট সব রাজনৈতিক দলের কাছে আহ্বান জানান। কারণ এটিই হবে আগামী বছরের সাধারণ নির্বাচনের আগে শেষ পূর্ণাঙ্গ অধিবেশন। তিনি বলেন, সরকার এবং বিরোধীদল তাঁদের নিজস্ব কর্মসূচি অনুসারে কাজ করতেই পারেন, কিন্তু অধিবেশনকে চালু রেখেই তা করা দরকার।
শ্রী নাইডু সম্প্রতি যে ৫টি রাজ্যের বিধানসভা নির্বাচন হয়ে গেল, তাতে উল্লেখযোগ্য সংখ্যায় ভোটদাতাদের অংশগ্রহণকে স্বাগত জানান, এবং এই ঘটনাকে সংসদীয় গণতন্ত্রের প্রতি সাধারণ মানুষের আস্হা জ্ঞাপন বলে মন্তব্য করেন। তিনি সাফল্যের সঙ্গে এই নির্বাচন আয়োজনের জন্য ভারতের নির্বাচন কমিশনকে ধন্যবাদ জানান।
অনলাইনে সদস্যদের বিভিন্ন বিষয়ে উত্থাপনের জন্য ই-নোটিশের সাফল্যের প্রেক্ষিতে এবার‘শূন্যকালে’র নোটিশ দেওয়ার সময়সীমা আধঘন্টা বাড়ানার কথা শ্রী নাইডু আজকের সর্বদল বৈঠকে ঘোষনা করেন। এরফলে সদস্যরা তাঁদের নিজেদের সময় অনুসারে বিভিন্ন বিষয়ে অগ্রাধিকার স্হির করতে পারবেন বলেন তিনি জানান।
সর্বদল বৈঠকে অর্থমন্ত্রী তথা রাজ্যসভার নেতা শ্রী অরুন জেটলী বলেন, সরকার যেকোন ইস্যুতে আলোচনায় ইচ্ছুক। তবে তা সংশ্লিষ্ট পক্ষগুলির জন্য বন্টন করা সময়ের মধ্যেই হতে হবে। বিরোধী দলনেতা শ্রী গুলাম নবি আজাদ বলেন, তাঁরাও চান এবারে অধিবেশন অর্থবহ এবং গঠনমূলক হয়ে উঠুক। তিনি বলেন, সমস্ত গুরুত্বপূর্ণ ইস্যু যাতে সংসদের অধিবেশন আলোচিত হয়, তা নিশ্চিত হওয়া দরকার।
আগামীকাল রাজ্যসভার অধিবেশন প্রাক্তন প্রধানমন্ত্রী প্রয়াত শ্রী অটল বিহারী বাজপেয়ীর প্রতি শ্রদ্ধা জানানোর পর মুলতুবি করে দেওয়া হবে। আজকের সর্বদল বৈঠকে শাসক এবং বিরোধী রাজনৈতিক দলের ৩১জন নেতা উপস্হিত ছিলেন।
SSS/PB/NS
(Visitor Counter : 72
শিল্পওবাণিজ্যমন্ত্রক
আজ থেকে আইজল-এ শুরু হচ্ছে বি২০ ইন্ডিয়ার তিনদিনের বিশেষ সম্মেলন
নয়াদিল্লি, ২৮ ফেব্রুয়ারি, ২০২৩
আইজল-এ আজ থেকে অনুষ্ঠিত হচ্ছে বি২০ ইন্ডিয়ার দ্বিতীয় বৈঠক তথা সম্মেলন। উত্তর-পূর্ব ভারতে ভারতের জি-২০-র সভাপতিত্বকালে যে চারটি বি২০-র বৈঠক অনুষ্ঠিত হওয়ার কথা তার মধ্যে দ্বিতীয়টি আজ থেকে মিজোরামে শুরু হচ্ছে। উল্লেখ্য, বি২০ হল জি-২০-র পরিসরে আলাপ-আলোচনার ক্ষেত্রে বিশ্ব বাণিজ্যিক গোষ্ঠীর এক বিশেষ মঞ্চ। অন্য কথায় বলতে গেলে, বি২০ হল জি-২০-র এক বিশেষ এনগেজমেন্ট গ্রুপ যার মধ্যে আন্তর্জাতিক বাণিজ্যিক গোষ্ঠীর মত বিনিময়ের যথেষ্ট অবকাশ থাকে। এই মঞ্চটিতে বিশ্ব বাণিজ্যের ক্ষেত্রে নেতৃস্থানীয় দেশগুলির বিশ্ব অর্থনীতি ও বাণিজ্য পরিচালন সম্পর্কিত মত ও সিদ্ধান্তগুলিকে বিশেষ গুরুত্বের সঙ্গে বিবেচনা করা হয়।
বি২০-র বৈঠককালে গৃহীত সুপারিশগুলি পাঠানো হয় জি-২০-র সভাপতিত্বকারী দেশটির কাছে।
আইজল-এ বি২০-র তিনদিনের বৈঠকে বহুপাক্ষিক বাণিজ্যিক অংশীদারিত্বের সুযোগ-সুবিধাগুলির ওপর আলোকপাত করা হবে। নগর পরিকল্পনা, পরিকাঠামো প্রসার, বাঁশ উৎপাদন, স্টার্ট-আপ সংস্থার প্রসার ও বিকাশ, দক্ষতা উন্নয়ন, নার্সিং এবং প্যারা-মেডিক্স সম্পর্কিত কর্মপ্রচেষ্টার ক্ষেত্রে এই অংশীদারিত্বের বিষয়টি সম্পর্কে অংশগ্রহণকারী প্রতিনিধিদের অবহিত করা হবে। তিনদিনের এই বৈঠকে ৫০০ জন প্রতিনিধির অংশগ্রহণের কথা রয়েছে। এঁদের মধ্য বিভিন্ন দেশের মন্ত্রী, পদস্থ সরকারি আধিকারিক, কূটনীতিবিদ এবং বাণিজ্যিক গোষ্ঠীগুলির সদস্য প্রতিনিধিরাও থাকবেন বলে মনে করা হচ্ছে।
তিনদিনের এই বৈঠক আয়োজনের যাবতীয় প্রস্তুতি সেরে ফেলেছে মিজোরাম সরকার। বৈঠকের সূচনায় একটি সাংস্কৃতিক সন্ধ্যার পাশাপাশি রাজভবনে আগত প্রতিনিধিদের নৈশভোজে আপ্যায়িত করা হবে। পরেরদিন থেকে বি২০ সম্মেলন শুরু হবে মিজোরাম স্টেট ইউনিভার্সিটিতে। বৈঠক শেষে সাংস্কৃতিক কর্মসূচিরও আয়োজন করা হবে।
সম্মেলনের তৃতীয় দিনে এ আর গ্রাউন্ডে প্রতিনিধিদের সামনে প্রদর্শিত হবে মিজোরামের বসন্ত উৎসব ‘চ্যাপচার কুট’। এর মধ্য দিয়েই সমাপ্তি ঘটবে বি২০-র তিনদিনের সম্মেলনের।
উত্তর-পূর্ব ভারতে যে চারটি বি২০ বৈঠকের আয়োজন করা হচ্ছে তার মাধ্যমে উত্তর-পূর্বাঞ্চলীয় রাজ্যগুলির উন্নয়ন সম্ভাবনা ও সুযোগ-সুবিধার ওপর বিশেষ আলোকপাত করা হবে বলে আশা করা হচ্ছে।
(PG/SKD/DM
অর্থমন্ত্রক
দ্রুত রিফান্ডের সুবিধার্থে করদাতাদের ই-মেল প্রেরণ হয়রানি হিসাবে ভুল বোঝা উচিৎ নয়
নয়াদিল্লি, ২১ এপ্রিল, ২০২০
কেন্দ্রীয় প্রত্যক্ষ কর পর্ষদ  - এর পক্ষ থেকে সোশ্যাল মিডিয়ায় করদাতাদের ই-মেল প্রেরণ সম্পর্কে যে খবর প্রকাশিত হয়েছে, তার প্রেক্ষিতে পর্ষদের পক্ষ থেকে সুস্পষ্টভাবে জানানো হয়েছে, আয়কর দপ্তর বকেয়া মেটানোর ব্যাপারে গুরুত্ব দিয়ে থাকে এবং বিভিন্ন সহজ পন্থা হিসাবে সংশ্লিষ্ট করদাতার কাছে ই-মেল পাঠানো হয়। এ ধরনের ই-মেল করদাতাদের কাছে হয়রানি বলে সোশ্যাল মিডিয়ায় অভিযোগের প্রেক্ষিতে সমগ্র বিষয়টিকে ভুল ব্যাখ্যা হিসাবে বর্ণনা করেছে।
পর্ষদের পক্ষ থেকে বলা হয়েছে, যে সমস্ত ব্যক্তি কর রিফান্ডের যোগ্য এবং যাঁদের বকেয়া কর জমা করা বাকি রয়েছে, তাঁদের কাছ থেকে মতামত চেয়ে পাঠানোর জন্য ই-মেল মারফৎ যোগাযোগ করা হয়। তাই, এই প্রক্রিয়াকে হয়রানি হিসাবে ভুল ব্যাখ্যার কোনও যৌক্তিকতা নেই। কম্প্যুটার থেকে স্বয়ংক্রিয়ভাবে প্রায় ১ লক্ষ ৭২ হাজার অ্যাসেসি বা কর নির্ধারকের কাছে ই-মেল পাঠানো হয়ে থাকে, যার মধ্যে সব ধরনের করদাতারাই রয়েছেন। এই প্রেক্ষিতে স্টার্ট আপ সংস্থাগুলিকে সমস্যার সম্মুখীন হতে হচ্ছে বলে প্রকাশিত খবর সম্পূর্ণ ভিত্তিহীন। সিবিডিটি-র পক্ষ থেকে বলা হয়েছে, এ ধরনের ই-মেল মুখোমুখী সাক্ষাৎহীন যোগাযোগ ব্যবস্থার অঙ্গ। এছাড়াও, এ ধরনের যোগাযোগ ব্যবস্থার মাধ্যমে জনগণের অর্থ সুরক্ষিত থাকে। সেই সঙ্গে, বকেয়া কর বাবদ প্রদেয় অর্থের সঙ্গে রিফান্ডযোগ্য অর্থের হিসাব মিলিয়ে প্রাপ্য অর্থ করদাতাকে ফেরৎ দেওয়া হয় বা করদাতাকে জমা করার জন্য বলা হয়। যদি কোনও ক্ষেত্রে করদাতা বকেয়া অর্থ ইতিমধ্যেই জমা করেছেন বা জমা করা অর্থ হায়ার অ্যাক্ট অথরিটির কাছে বিশ্লেষণের জন্য রয়েছে, সেক্ষেত্রে করদাতাকে পাঠানো সংশ্লিষ্ট ই-মেলগুলি পুঙ্খানুপুঙ্খভাবে পড়ে দেখার পর রিফান্ড সংক্রান্ত বিষয়ে কোনও ভুলত্রুটি থাকলে তা অবিলম্বে জানাতে বলা হয়, যাতে তাঁদের রিফান্ড দ্রুত মিটিয়ে দেওয়া যায়।
পর্ষদের পক্ষ থেকে আরও জানানো হয়েছে, বকেয়া অর্থের সঙ্গে প্রস্তাবিত রিফান্ডের হিসাব মিলিয়ে সংশ্লিষ্ট করদাতার কাছ থেকে আপডেট চেয়ে পাঠানোর জন্য এ ধরনের ই-মেল পাঠানো হয়। তাই, এ ধরনের ই-মেলগুলিকে অর্থ ফেরৎ দেওয়ার বিজ্ঞপ্তি হিসাবে ভুল ব্যাখ্যা করা অযৌক্তিক। পর্ষদের পক্ষ থেকে আরও বলা হয়েছে, ২০১৯ সালের ৩০শে আগস্ট এক সার্কুলার জারি করে স্টার্ট আপগুলির জন্য এক সহজ-সরল কর ব্যবস্থা গড়ে তোলা হয়েছে। এই প্রেক্ষিতে পর্ষদের পক্ষ থেকে স্টার্ট আপগুলিকে অনুরোধ করা হয়েছে, যত দ্রুত সম্ভব প্রাপ্ত ই-মেলের ভিত্তিতে তাঁদের প্রতিক্রিয়া জানাতে, যাতে আয়কর দপ্তর অবিলম্বে বকেয়া রিফান্ড দ্রুত মিটিয়ে দিতে পারে। উল্লেখ করা যেতে পারে, পর্ষদ আজ পর্যন্ত ৯ হাজার কোটি টাকারও বেশি প্রায় ১৪ লক্ষ রিফান্ড প্রাপকদের মিটিয়ে দিয়েছে। এখনও অনেক রিফান্ড করদাতাদের প্রতিক্রিয়া না পাওয়ায় পড়ে রয়েছে। সংশ্লিষ্ট করদাতার পক্ষ থেকে প্রয়োজনীয় প্রতিক্রিয়া মেলার পরই দ্রুত বকেয়া মিটিয়ে দেওয়া হবে প্রত্যক্ষ কর পর্ষদের পক্ষ থেকে জানানো হয়েছে।
(CG/BD/SB
তথ্যওসম্প্রচারমন্ত্রক
নিউজঅনএআইআরআর রেডিও স্ট্রিমিং-এর ভারতে ক্রমতালিকা
উত্তর প্রদেশের যুব সম্প্রদায়ের কাছে নিউজঅনএআইআরআর ক্রমশ জনপ্রিয় হচ্ছে
নতুনদিল্লি, ২৪শে ডিসেম্বর, ২০২১
নিউজঅনএআইআরের সর্বশেষ ক্রমতালিকা থেকে স্পষ্ট যে যুবসম্প্রদায়ের মধ্যে এই অ্যাপটি ক্রমশ জনপ্রিয় হচ্ছে। বড় বড় শহরের সর্বশেষ তথ্য অনুযায়ী লক্ষ্ণৌ-এর যুব সম্প্রদায়ের অর্ধেক এই অ্যাপ ঘনঘন ব্যবহার করেন। জাতীয় রাজধানী অঞ্চল দিল্লি, কলকাতা, আহমেদাবাদ, হায়দ্রাবাদের যুবসম্প্রদায়ের মধ্যেও অ্যাপটি যথেষ্ট জনপ্রিয় হয়ে উঠেছে।
নিউজঅনএআইআর অ্যাপের সাহায্যে আকাশবাণীর অনুষ্ঠান লাইভ স্ট্রিমিং শোনার ক্রমতালিকায় যে পরিবর্তন হয়েছে তাতে জয়পুরকে সরিয়ে এরনাকুলাম প্রথম ১০ এ স্থান করে নিয়েছে। পুনে আর বেঙ্গালুরু অবশ্য অ্যাপ ব্যবহারকারীদের সংখ্যার নিরিখে প্রথম ও দ্বিতীয় স্থানটি ধরে রেখেছে।
এআইআর স্ট্রিমিং-এ আকাশবাণীর মালয়ালাম ভাষার অনুষ্ঠানের জনপ্রিয়তা দশম স্থান থেকে ৭ ধাপ উঠে এসে তৃতীয় স্থানে পৌঁছেছে। এআইআর নিউজ ২৪ᳵ৭ চতুর্থ স্থানে উঠে এসেছে। আগে নিউজ ২৪ᳵ৭ ছিল অষ্টম স্থানে । চেন্নাই ও এরনাকুলাম ছাড়া দেশের বড় বড় শহরে বিবিধ ভারতীর অনুষ্ঠান সবথেকে জনপ্রিয়।
প্রসার ভারতীর সরকারী অ্যাপ নিউজঅনএআইআরে আকাশবাণীর ২৪০টি বিভাগের অনুষ্ঠান লাইভ স্ট্রিমিং হয়। ভারত ছাড়া ৮৫টির বেশী দেশে এই অ্যাপ ব্যবহার করে বহু মানুষ অনুষ্ঠান শোনেন।
ডিসেম্বর মাসের ১ থেকে ১৫ তারিখ অবধি প্রাপ্ত তথ্য অনুযায়ী আকাশবাণীর নানা অনুষ্ঠান দেশের কোন কোন শহরে জনপ্রিয় , তা জানতে নিচের লিঙ্কে করুনঃ-
https://pib.gov.in/PressReleasePage.aspx?PRID=1784830
CG/CB/NS
(Visitor Counter : 99
প্রধানমন্ত্রীরদপ্তর
প্রধানমন্ত্রী তামিলনাড়ু উন্নয়নের কাজ, তামিল ভাষা এবং মেক ইন ইন্ডিয়া ভাবনা নিয়ে নাগরিকদের মন্তব্যের জবাব দিয়েছেন
নয়াদিল্লি, ৯ এপ্রিল, ২০২৩
প্রধানমন্ত্রী শ্রী নরেন্দ্র মোদী তামিলনাড়ু উন্নয়নের কাজ থেকে শুরু করে তামিল ভাষা এবং মেক ইন ইন্ডিয়া ভাবনা নিয়ে নাগরিকদের মন্তব্যের জবাব দিয়েছেন।
তামিলনাড়ুর উন্নয়ন কাজ নিয়ে: “এই নতুন টার্মিনালটি চেন্নাই এবং তামিলনাড়ুর উন্নয়নে উল্লেখযোগ্য অবদান রাখবে।”
“জেনে ভালো লাগবে গতকাল যে কাজ শুরু হয়েছে তামিলনাড়ুর উন্নয়নে তা অত্যন্ত ইতিবাচক প্রভাব থাকবে।”
মেক ইন ইন্ডিয়া ভাবনা নিয়ে:
“আমাকে নিয়ে সারা দেশের মানুষ এই মনভাব পোষণ করে। মেক ইন ইন্ডিয়া সিংহ ভারতের মানুষের শক্তি এবং দক্ষতার পরিচয়।”
তামিল ভাষা নিয়ে:
“গতকাল আমি আমার ভাষণে যা বলেছি- আমি তামিল ভাষা, তামিল সংস্কৃতি এবং চেন্নাইয়ের প্রাণ স্পন্দন ভালোবাসি।”
PG/AP/NS
(
জাহাজচলাচলমন্ত্রক
ভারতের অভ্যন্তরীণ জলপথ কর্তৃপক্ষ গঙ্গানদী বরাবর বিভিন্ন কাজ নিয়ে জনসচতেনতা গড়ে তোলার উদ্যোগ নিয়েছে
নয়াদিল্লি, ১৯ জুলাই ২০১৮
জলপথে যোগাযোগ বৃদ্ধির মাধ্যমে গ্রামীণ অর্থনীতিকে এগিয়ে নিয়ে যাওয়ার লক্ষ্যে ভারতের অভ্যন্তরীণ জলপথ কর্তৃপক্ষ গঙ্গানদী বরাবর জাতীয় জলপথ অঞ্চলে জনসচেতনতা গড়ে তোলার উদ্যোগ নিয়েছে। উত্তর প্রদেশের বারানসী থেকে পশ্চিমবঙ্গের হলদিয়া পর্যন্ত এক মাসব্যাপী এই উদ্যোগের অঙ্গ হিসাবে গত ১৭ ও ১৮ জুলাই সংশ্লিষ্ট অঞ্চলের গ্রামবাসী, কৃষক এবম্নগ ক্ষুদ্র ব্যবসায়ীদের সঙ্গে আলোচনা করা হয়েছে। আইডব্লুউএআই-এর আধিকারিকরা গঙ্গানদীর ওপর ৫৩৬৯ কোটি টাকা ব্যয়ে যে জলমার্গ বিকাশ প্রকল্প গড়ে তোলা হচ্ছে সে বিষয়ে গ্রামবাসীদের সঙ্গে তথ্য আদান-প্রদান করেন। এই প্রকল্পটি রূপায়িত হলে গঙ্গানদী সংলগ্ন চারটি রাজ্যে দেড় লক্ষ প্রত্যক্ষ ও পরোক্ষ কর্মসংস্থান হবে। এছাড়া, বারানসী থেকে হলদিয়ার মধ্যে খুব সহজেই কৃষিজ পণ্য, সব্জি, দুগ্ধজাত পণ্য এবং অন্যান্য পণ্যদ্রব্য পরিবহণের সুবিধা হবে। এই কর্মযজ্ঞে অংশগ্রহণের উপযুক্ত করে তুলতে স্থানীয় যুবক, মাঝি ও অন্যান্যদের দক্ষতা বৃদ্ধির জন্য রাজ্য পর্যায়ের জীবন-জীবিকা মিশনগুলির সঙ্গে যৌথ উদ্যোগে কাজ চালানো হচ্ছে।
CG/PB/SB…
(Visitor Counter : 36
অর্থমন্ত্রক
সদ্য সমাপ্ত মে মাসে জিএসটি রাজস্ব সংগ্রহের মোট পরিমাণ ১ লক্ষ ৪০ হাজার ৮৮৫ কোটি টাকা
জিএসটি ব্যবস্থা চালু হওয়ার সময় থেকে এ নিয়ে চার বার সংগ্রহের পরিমাণ ১ লক্ষ ৪০ হাজার কোটি টাকা ছাড়িয়েছে; মার্চ থেকে পরপর তিন মাস এই সাফল্য
নয়াদিল্লি, ০১ জুন,, ২০২২
সদ্য সমাপ্ত মে মাসে জিএসটি বাবদ রাজস্ব সংগ্রহের মোট পরিমাণ ১ লক্ষ ৪০ হাজার ৮৮৫ কোটি টাকা। এর মধ্যে সিজিএসটি বাবদ ২৫ হাজার ৩৬ কোটি টাকা, এসজিএসটি বাবদ ৩২ হাজার ১ কোটি টাকা, আইজিএসটি বাবদ ৭৩ হাজার ৩৪৫ কোটি টাকা  এবং সেস বাবদ ১০ হাজার ৫৫২ কোটি টাকা  সংগৃহীত হয়েছে।
সরকার আইজিএসটি থেকে সিজিএসটি বাবদ ২৭ হাজার ৯২৪ কোটি টাকা এবং এসজিএসটি বাবদ ২৩ হাজার ১২৩ কোটি টাকা মিটিয়ে দিয়েছে। আলোচ্য মাসে প্রাপ্য বকেয়া মেটানোর পর কেন্দ্র ও রাজ্যগুলির মোট রাজস্বের পরিমাণ দাঁড়িয়েছে সিজিএসটি বাবদ ৫২ হাজার ৯৬০ কোটি টাকা এবং এসজিএসটি বাবদ ৫৫ হাজার ১২৪ কোটি টাকা। এছাড়াও, কেন্দ্র মঙ্গলবার  রাজ্য ও কেন্দ্রশাসিত অঞ্চলগুলিকে জিএসটি ক্ষতি পূরণ বাবদ ৮৬ হাজার ৯১২ কোটি টাকা দিয়েছে।
সদ্য সমাপ্ত মে মাসে জিএসটি খাতে রাজস্ব সংগ্রহের পরিমাণ গত বছরের আলোচ্য মাসে সংগৃহীত ৯৭ হাজার ৮২১ কোটি টাকার তুলনায় ৪৪ শতাংশ বেশি। একইভাবে, চলতি বছরের মে মাসে পণ্য সামগ্রী আমদানি থেকে রাজস্ব ৪৩ শতাংশ, অভ্যন্তরীণ লেনদেন  থেকে রাজস্ব সংগ্রহ ৪৪ শতাংশ বেড়েছে।
জিএসটি ব্যবস্থা চালু হওয়ার পর চার বার মাসিক সংগ্রহের পরিমাণ ১ লক্ষ ৪০ হাজার কোটি টাকার সীমা ছাড়িয়েছে। অন্যদিকে, গত মার্চ থেকে পরপর তিন মাস রাজস্ব সংগ্রহের পরিমাণ ১ লক্ষ ৪০ হাজার কোটি টাকারও বেশি। জিএসটি খাতে রাজস্ব সংগ্রহ বৃদ্ধির পাশাপাশি, এপ্রিল মাসে ই-ওয়ে বিল তৈরি হয়েছে ৭ কোটি ৪০ লক্ষ, যা মার্চ মাসে ৭ কোটি ৭০ লক্ষের তুলনায় ৪ শতাংশ বেশি।
মন্ত্রকের পরিসংখ্যান অনুযায়ী, সদ্য সমাপ্ত মে মাসে পশ্চিমবঙ্গে জিএসটি খাতে রাজস্ব সংগ্রহের পরিমাণ গত বছরের ঐ একই মাসে সংগৃহীত ৩ হাজার ৫৯০ কোটি টাকা থেকে ৩৬ শতাংশ বেড়ে ৪ হাজার ৮৯৬ কোটি টাকা হয়েছে।
CG/BD/SB
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৯০ কোটি ২০ লক্ষ ছাড়িয়েছে
১২-১৪ বছর বয়সীদের ৩ কোটি ৪ লক্ষেরও বেশি টিকার প্রথম ডোজ দেওয়া হয়েছে
ভারতে বর্তমানে সংক্রমিত চিকিৎসাধীনের সংখ্যা ২০ হাজার ৬৩৫
দেশে গত ২৪ ঘণ্টায় নতুন করে আক্রান্তের সংখ্যা ৩ হাজার ৪৫১
জাতীয় স্তরে আরোগ্যের হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার ০.৮৩ শতাংশ
নয়াদিল্লি, ০৮ মে, ২০২২
ভারতে এ পর্যন্ত ১,৯০,২০,০৭,৪৮৭টি টিকার ডোজ দেওয়া হয়েছে। ১৬ই মার্চ থেকে ১২-১৪ বছর বয়সীদের টিকা দেওয়া শুরু হয়েছে। এ পর্যন্ত ৩,০৪,৪৮,৭২২ জন নাবালক-নাবালিকা টিকার প্রথম ডোজ পেয়েছে। একইভাবে, ১৮-৫৯ বছর বয়সীদের ১০ই এপ্রিল থেকে সতর্কতামূলক ডোজ দেওয়া শুরু হয়েছে।
স্বাস্থ্য কর্মীদের মধ্যে ১,০৪,০৫,৬৩৮ জন টিকার প্রথম ডোজ, ১,০০,২২,৭৪৭ জন টিকার দ্বিতীয় ডোজ এবং ৪৯,১৭,৫৫১ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১৬,৬০০ জন প্রথম ডোজ, ১,৭৫,৫০,৮৫০ জন দ্বিতীয় ডোজ এবং ৭৯,১২,৫২৬ জন সতর্কতামূলক ডোজ পেয়েছেন। ১২-১৪ বছর বয়সীদের মধ্যে প্রথম ডোজ পেয়েছে ৩,০৪০,৪৮,৭২২ জন এবং দ্বিতীয় ডোজ ৯৭,৮০,২১৭ জন পেয়েছে। ১৫-১৮ বছর বয়সীদের মধ্যে প্রথম ডোজ পেয়েছে ৫,৮৭,২০,৮২৮ জন এবং দ্বিতীয় ডোজ পেয়েছেন ৪,৩১,৭১,৫১২ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,৬১,১৩,৫২০ জন এবং দ্বিতীয় ডোজ পেয়েছেন ৪৮,১৪,৭১,৫১৩ জন। এছাড়াও, সতর্কতামূলক ডোজ পেয়েছেন ২,৭৭,৬৬৫ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,৩০,১০,২৮৭ জন। আর দ্বিতীয় ডোজ পেয়েছেন ১৮,৮৭,৭৩,৭৫৬ জন। এছাড়াও, সতর্কতামূলক ডোজ পেয়েছেন ৭,৯৪,৪১৮ জন। যাঁদের বয়স ৬০-এর ওপরে তাঁদের মধ্যে ১২,৬৯,৩১,৪৫২ জন প্রথম ডোজ, ১১,৭৬,৩৪,২৭২ জন দ্বিতীয় ডোজ এবং ১,৫৬,৫৩,৩১৩ জন সতর্কতামূলক ডোজ পেয়েছেন। এ পর্যন্ত দেশে মোট ২,৯৫,৫৬,৫৭৩টি সতর্কতামূলক ডোজ দেওয়া হয়েছে।
গত ২৪ ঘণ্টায় নতুন করে সংক্রমিত হয়েছেন ৩ হাজার ৪৫১ জন। বর্তমানে ২০ হাজার ৬৩৫ জন চিকিৎসাধীন। দেশে মোট সংক্রমিতের মাত্র ০.০৫ শতাংশ চিকিৎসাধীন।
জাতীয় আরোগ্য লাভের হার ৯৮.৭৪ শতাংশ। গত ২৪ ঘণ্টায় ৩ হাজার ৭৯ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৫ লক্ষ ৫৭ হাজার ৪৯৫ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৩ লক্ষ ৬০ হাজার ৬১৩টি নমুনা পরীক্ষা করা হয়েছে। এ পর্যন্ত দেশে ৮৪ কোটি ৬ লক্ষ ৯৩ হাজার ৮২টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.৮৩ শতাংশ এবং দৈনিক সংক্রমণের হারও ০.৯৬ শতাংশ।
CG/CB/SB
(Visitor Counter : 88
কেন্দ্রীয়মন্ত্রিসভা
কেন্দ্রীয় মন্ত্রিসভা স্বাস্থ্য পরিষেবা পেশাদারদের বিল, ২০১৮ মঞ্জুর করেছে
নয়াদিল্লি, ২২ নভেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ স্বাস্থ্য পরিষেবা সংক্রান্ত পেশাদারদের শিক্ষা ব্যবস্থা ও পরিষেবা নিয়ন্ত্রণ সংক্রান্ত বিল, ২০১৮ মঞ্জুর করেছে। এই বিলে একটি স্বাস্থ্য পরিষেবা পরিষদ গঠনের সংস্থান রয়েছে। এটি রাজ্যের অ্যালায়েড ও স্বাস্থ্য পরিষেবা পরিষদগুলির সঙ্গে যোগাযোগ স্থাপন করবে।
এই কেন্দ্রীয় পরিষদটিতে ৪৭ জন সদস্য থাকবেন। আগামী ছ’মাসের মধ্যে আইন পাশের জন্য একটি অন্তর্বর্তী পরিষদ গঠনেরও লক্ষ্য নেওয়া হয়েছে। প্রথম চার বছরে আনুমানিক ৯৫ কোটি টাকা ব্যয় ধরা হয়েছে। এর ৫ ভাগের ৪ ভাগ দেবে রাজ্যগুলি, বাকি ১ ভাগ অর্থ সাহায্য করবে কেন্দ্রীয় সরকার। এই বিলটি কার্যকর হলে এই সংস্থার সঙ্গে যুক্ত ৮ – ৯ লক্ষ কর্মী সরাসরি উপকৃত হবেন।
CG/PM/SB…
(Visitor Counter : 63